29.9.2009 Jurnalul Oficial al Uniunii Europene L 256/35 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 28 septembrie 2009 de autorizare a unor state membre să își revizuiască programele anuale de monitorizare a ESB [notificată cu numărul C(2009) 6979] (Text cu relevanță pentru SEE) (2009/719/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 999/2001 al Parla- mentului European şi al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spon- giformă (!), în special articolul 6 alineatul (1b) paragraful al doilea, întrucât: Regulamentul (CE) nr. 999/2001 stabileşte norme de prevenire, control şi eradicare a encefalopatiilor spon- giforme transmisibile (EST) ale animalelor şi solicită fiecărui stat membru să deruleze un program anual de monitorizare a EST, pe baza unor activități de supra- veghere activă şi pasivă, în conformitate cu anexa III la respectivul regulament. Programele anuale de monitorizare respective trebuie să vizeze cel puțin anumite subpopulații de animale bovine, astfel cum prevede Regulamentul (CE) nr. 999/2001. Subpopulațiile respective trebuie să includă toate animalele bovine cu vârstă mai mare de 24 sau 30 de luni, limita de vârstă depinzând de categoriile menționate () JO L 147, 31.5.2001, p. 1. în anexa III capitolul A partea I punctele 2.1, 2.2 și 3.1 la Regulamentul (CE) nr. 999/2001. Articolul 6 alineatul (1b) din Regulamentul (CE) nr. 999/2001 prevede că statele membre care pot demonstra o îmbunătățire a situației lor epidemiologice, în conformitate cu anumite criterii, pot solicita revizuirea programelor lor anuale de monitorizare. Anexa III (capitolul A partea I punctul 7) la Regulamentul (CE) nr. 999/2001 stabileşte informațiile care trebuie transmise Comisiei, precum și criteriile epidemiologice care trebuie respectate de statele membre care doresc să își revizuiască programele anuale de monitorizare. La data de 17 iulie 2008, Autoritatea Europeană pentru Siguranța Alimentară (EFSA) a publicat un aviz ştiințific (0) care conține o evaluare a nivelului de risc suplimentar pentru sănătatea oamenilor şi a animalelor ca urmare a punerii în aplicare a unui regim revizuit de monitorizare a encefalopatiilor spongiforme bovine (ESB) în cele 15 ţări care erau membre ale Comunității înainte de 1 mai 2004. Avizul a concluzionat că dacă vârsta animalelor bovine vizate de program ar creşte de la 24 de luni la 48 de luni, în respectivele state membre s-ar rata depistarea a mai puțin de un caz de ESB per an. () Aviz științific al Comitetului pentru pericole biologice elaborat la solicitarea Comisiei Europene cu privire la riscul pentru sănătatea oamenilor și a animalelor determinat de revizuirea regimului de monitorizare a ESB în unele state membre. The EFSA Journal (2008) 762, p. 1.